Document ID: /roh_data/filtered/Billingualer_Corpus_interleaved-de-rm.jsonl.gz/1125

This is a text translated from German to Rumantsch Grischun.
Handbuch "Gewalt in Paarbeziehungen" - Hinschauen, wahrnehmen, handeln

Das Bündner Interventionsprojekt gegen häusliche Gewalt gibt ein Handbuch für Sozialarbeitende, die in ihrer beraterischen Tätigkeit mit häuslicher Gewalt konfrontiert werden, heraus.

Wie reagieren, wenn in der Beratung das Thema häusliche Gewalt aufkommt? Welche Handlungsmöglichkeiten haben Sozialarbeitende dann? Was sagt das Gesetz? Welche Institutionen sind zuständig? Wann muss die Polizei eingeschaltet werden? Fachpersonen im Sozialbereich sind häufig mit solchen Fragen konfrontiert. Damit sie sicher und kompetent damit umgehen können, hat das Bündner Interventionsprojekt gegen häusliche Gewalt ein Handbuch erarbeitet, das Fachpersonen in ihrer täglichen Arbeit begleitet.

Das neue Handbuch "Gewalt in Paarbeziehungen" enthält wichtige Informationen und Hinweise und bietet Handlungsansätze an, die den Umgang mit Opfern häuslicher Gewalt unterstützen und professionalisieren sollen. Es stützt sich unter anderem auf das Interventionskonzept DOTIP, das am universitären Institut für Sozial- und Präventivmedizin in Lausanne entwickelt wurde. Mit dem vorliegenden Handbuch werden Fachpersonen aus dem Sozialbereich des Kantons Graubündens angesprochen. Das Konzept wurde im Rahmen des Interventionsprojekts unter fachlicher Begleitung einer Arbeitsgruppe des Runden Tisches für den Kanton Graubünden angepasst und ergänzt. Damit setzt das Bündner Interventionsprojekt gegen häusliche Gewalt eines seiner Ziele um, nämlich die Zusammenarbeit zwischen allen in diese Fälle involvierten Institutionen zu optimieren sowie den professionellen Umgang und den Schutz von Opfern häuslicher Gewalt in Graubünden zu verbessern.

Am 18. Mai 2006 findet in Chur eine Fachtagung für Sozialarbeitende zum Thema häusliche Gewalt statt, an der das Handbuch vorgestellt wird.

Das Handbuch "Gewalt in Paarbeziehungen" kann von Fachpersonen bei der Stabsstelle für Gleichstellungsfragen des Kantons Graubünden bestellt werden. Tel. 081 257 35 70 oder

info@gleichstellung.gr.ch

.

Auskunftsperson:

Susanna Mazzetta, Projektleiterin des Bündner Interventionsprojekts gegen häusliche Gewalt, juristische Mitarbeiterin der Stabsstelle für Gleichstellungsfragen, Tel. 079 483 74 01

Hinweis:

Das Handbuch kann ab Mittwoch, 17. Mai 2006, auf der Stabsstelle eingesehen werden.

Gremium: Stabsstelle für Gleichstellungsfragen

Quelle: dt Stabsstelle für Gleichstellungsfragen

Data: 15.05.2006

?? ?? ?? ??

Manual "Violenza en relaziuns da partenadi" - Guardar, percepir, agir

Il project grischun d'intervenziun cunter violenza a chasa edescha in manual per lavurantas socialas e per lavurants socials che vegnan confruntads cun violenza a chasa en lur lavur da cussegliaziun.

Co duain ins reagir, sch'i vegn menziunà il tema violenza a chasa en l'ura da cussegliaziun? Tge pussaivladads d'agir han lavurantas socialas e lavurants socials en quests cas? Tge pretenda la lescha? Tge instituziuns èn cumpetentas? Cura ston ins clamar la polizia? Las spezialistas ed ils spezialists dal champ social èn savens confruntads cun talas dumondas. Per ch'ellas e per ch'els dumognian en moda cumpetenta questa situaziun, ha il project grischun d'intervenziun cunter violenza a chasa elavurà in manual che accumpogna las persunas spezialisadas en lur lavur quotidiana. Il nov manual "Violenza en relaziuns da partenadi" cuntegna infurmaziuns e renviaments impurtants e dat impuls per agir che sustegnan il contact cun las victimas da la violenza a chasa e che duain professiunalisar la lavur. El sa basa tranter auter sin il concept d'intervenziun DOTIP ch'è vegnì creà a l'institut per la medischina sociala e preventiva a Losanna. Quest manual sa drizza a las spezialistas ed als spezialists dal champ social en il chantun Grischun. Il concept è vegnì adattà e cumplettà per il chantun Grischun en il rom dal project d'intervenziun cun l'accumpagnament professiunal d'ina gruppa da lavur da la maisa radunda. Uschia realisescha il project grischun d'intervenziun cunter violenza a chasa ina da sias finamiras, numnadamain quella d'optimar la collavuraziun tranter tut las instituziuns ch'èn involvidas en quests cas sco er da meglierar il contact professiunal e la protecziun da las victimas da violenza a chasa en il Grischun. Ils 18 da matg 2006 ha lieu a Cuira ina dieta da spezialistas e da spezialists per lavurantas socialas e per lavurants socials davart il tema violenza a chasa. Il manual vegn preschentà a chaschun da questa occurrenza. Il manual "Violenza en relaziuns da partenadi" po vegnir empustà da spezialistas e da spezialists tar il post da stab per dumondas d'egualitad dal chantun Grischun. tel. 081 257 35 70 u info@gleichstellung.gr.ch.

Persuna che dat infurmaziuns:

Susanna Mazzetta, manadra da project tar il project grischun d'intervenziun cunter violenza a chasa, collavuratura giuridica dal post da stab per dumondas d'egualitad, tel. 079 483 74 01

Infurmaziun:

Il manual po vegnir consultà - a partir da mesemna, ils 17 da matg 2006 - tar il post da stab.

Gremi: post da stab per dumondas d'egualitad

Funtauna: rg post da stab per dumondas d'egualitad

Data: 15.05.2006